Source: http://www.dsclex.ro/legislatie/2017/iulie2017/mo2017_535.htm
Timestamp: 2020-01-22 06:37:04+00:00

Document:
MONITORUL OFICIAL AL ROMÂNIEI Nr. 535/2017
Anul 185 (XXIX) - Nr. 535 LEGI, DECRETE, HOTĂRÂRI ŞI ALTE ACTE Vineri, 7 iulie 2017
618. - Decret privind conferirea Ordinului Naţional Steaua României
Decizia nr. 113 din 9 martie 2017 referitoare la excepţia de neconstituţionalitate a dispoziţiilor art. 27 alin. (6) din Legea nr. 85/2014 privind procedurile de prevenire a insolvenţei şi de insolvenţă
472. - Hotărâre privind alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2017, pentru judeţul Vrancea
120/944/878. - Ordin al ministrului energiei, al ministrului finanţelor publice şi al ministrului muncii şi justiţiei sociale privind aprobarea bugetului de venituri şi cheltuieli pe anul 2017 pentru Societatea Minprest Serv - S.A., aflată sub autoritatea Ministerului Energiei
731. - Ordin al ministrului transporturilor pentru modificarea art. 19 şi 20 din anexa nr. 1 „Norme privind autorizarea şcolilor de conducători auto şi a instructorilor auto” la Ordinul ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere
49. - Ordin privind modificarea Standardului de performanţă pentru serviciul de distribuţie a energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 11/2016
în semn de înaltă apreciere pentru contribuţia sa determinantă la consolidarea relaţiilor româno-germane pe multiple planuri, impunând o abordare constructivă faţă de respectarea şi păstrarea identităţii culturale şi lingvistice a minorităţilor germane din România,
Articol unic. - Se conferă Ordinul Naţional Steaua României în grad de Ofiţer, domnului Hartmut Koschyk, membru al Bundestagului, însărcinat al Guvernului federal pentru imigranţi şi minorităţi naţionale şi copreşedinte al Comisiei mixte guvernamentale româno-germane pentru problematica etnicilor germani din România.
referitoare la excepţia de neconstituţionalitate a dispoziţiilor art. 27 alin. (6) din Legea nr. 85/2014 privind procedurile de prevenire a insolvenţei şi de insolvenţă
1. Pe rol se află soluţionarea excepţiei de neconstituţionalitate a dispoziţiilor art. 27 alin. (6) din Legea nr. 85/2014 privind procedurile de prevenire a insolvenţei şi de insolvenţă, excepţie ridicată de Societatea Small Finance IFN - S.A. din Bucureşti lin Dosarul nr. 13.637/3/2015 al Tribunalului Bucureşti - Secţia a VII-a civilă şi care formează obiectul Dosarului Curţii Constituţionale nr. 26D/2016.
2. La apelul nominal se prezintă pentru autoarea excepţiei, domnul avocat Andrei-Tudor Dumitrescu din Baroul Bucureşti, cu împuternicire avocaţială depusă la dosar, iar pentru administratorul concordatar al autoarei excepţiei, Societatea Z.R.P. Insolvency S.P.R.L. din Bucureşti, domnul avocat Cătălin Guriţă-Manole din Baroul Bucureşti, cu împuternicire avocaţială depusă la dosar. Procedura de citare este legal îndeplinită.
3. Cauza fiind în stare de judecată, preşedintele acordă cuvântul reprezentantului autorului excepţiei de neconstituţionalitate, care solicită admiterea acesteia. Se apreciază că legea este perfectibilă, intenţia legiuitorului fiind aceea de a-i proteja pe creditorii care nu se află în relaţii speciale cu debitorul. În forma actuală, prevederile legale criticate încalcă accesul liber la justiţie. Reprezentantul administratorului concordatar arată că, prin soluţia legislativă criticată, procedura concordatului îşi pierde eficienţa. Domnul preşedinte pune în vedere părţii prezente că domnul judecător Petre Lăzăroiu doreşte să le adreseze o întrebare.
4. Domnul judecător Petre Lăzăroiu adresează următoarea întrebare părţii prezente: care este interesul său în ridicarea excepţiei de neconstituţionalitate, având în vedere că, potrivit propriilor susţineri, în cazul semnării concordatului ar fi primit mai mult decât în cazul unui faliment�
5. Reprezentantul autoarei excepţiei de neconstituţionalitate arată că interesul său este acela de a se redresa prin procedura concordatului şi să nu intre în faliment. Creditorii săi invocă aspectul formai al art. 27 alin. (6) din lege, respectiv faptul că nu pot vota şi, atunci, singura cale disponibilă este deschiderea falimentului. Se consideră, probabil, că nimeni nu s-a gândit la această situaţie atipică.
6. În continuare, preşedintele Curţii acordă cuvântul reprezentantului Ministerului Public, care pune concluzii de respingere, ca inadmisibilă, a excepţiei de neconstituţionalitate, autoarea excepţiei solicitând, de fapt, modificarea şi completarea legii, în subsidiar, acesta solicită respingerea, ca neîntemeiată, a excepţiei.
7. Prin încheierea din 7 octombrie 2015, pronunţată în Dosarul nr. 13.637/3/2015, Tribunalul Bucureşti - Secţia a VII-a civilă a sesizat Curtea Constituţională cu excepţia de neconstituţionalitate a prevederilor art. 27 alin. (6) din Legea nr. 85/2014 privind procedurile de prevenire a insolvenţei şi de insolvenţă, excepţie ridicată de Societatea Small Finance IFN - S A. din Bucureşti, într-o cauză având ca obiect soluţionarea unei cereri de concordat preventiv.
8. În motivarea excepţiei de neconstituţionalitate, autoarea acesteia arată, în esenţă, că dispoziţiile legale criticate sunt contrare prevederilor constituţionale, întrucât încalcă accesul liber la justiţie, respectiv dreptul de a beneficia de protecţia procedurii concordatului preventiv şi pentru că se creează un tratament discriminatoriu pentru debitori aflaţi în procedura concordatului preventiv care înregistrează doar creanţe subordonate, deţinute de creditori care, direct sau indirect, controlează, sunt controlaţi ori se află sub control comun cu debitorul.
9. Tribunalul Bucureşti - Secţia a VII-a civilă opinează că excepţia de neconstituţionalitate este întemeiată. Instanţa apreciază că dispoziţiile legale criticate sunt neconstituţionale în situaţia în care creditorii debitorului, care au solicitat aprobarea ofertei de concordat preventiv, sunt doar creditori subordonaţi, respectiv creditori care, direct sau indirect, controlează, sunt controlaţi ori se află sub control comun cu debitorul. În această ipoteză, dacă aceşti creditori s-ar abţine de la vot, invocând dispoziţiile art. 27 alin. (6) din Legea nr. 85/2014, debitorul ar fi, practic, lipsit de posibilitatea de a beneficia de procedura concordatului preventiv, fiindu-i afectat, astfel, dreptul de acces la justiţie garantat de dispoziţiile art. 21 din Constituţie.
11. Guvernul apreciază că excepţia de neconstituţionalitate este inadmisibilă. Astfel, se arată că, pe calea excepţiei de neconstituţionalitate, se urmăreşte completarea legii prin stabilirea unor dispoziţii cu privire la situaţiile excepţionale în care toţi sau majoritatea creditorilor debitorului se încadrează în categoria celor care, direct sau indirect, controlează, sunt controlaţi ori se află sub control comun cu debitorul.
examinând încheierea de sesizare, punctul de vedere al Guvernului, raportul întocmit de judecătorul-raportor, concluziile părţii prezente şi ale administratorului concordatar, concluziile procurorului, dispoziţiile legale criticate, raportate la prevederile Constituţiei, precum şi Legea nr. 47/1992, reţine următoarele:
14. Obiectul excepţiei de neconstituţionalitate îl constituie dispoziţiile art. 27 alin. (6) din Legea nr. 85/2014 privind procedurile de prevenire a insolvenţei şi de insolvenţă, publicată în Monitorul Oficial al României, Partea I, nr. 466 din 25 iunie 2014, dispoziţii care au următorul cuprins: „Creditorii care, direct sau indirect, controlează, sunt controlaţi ori se află sub control comun cu debitorul pot participa la şedinţă, dar pot vota cu privire la concordat doar în cazul în care acesta le acordă mai puţin decât ar primi în cazul falimentului
15. În opinia autoarei excepţiei de neconstituţionalitate, dispoziţiile legale criticate încalcă prevederile constituţionale cuprinse în art. 16 privind egalitatea în drepturi şi în art. 21 alin. (1) şi (2) privind accesul liber la justiţie.
16. Examinând excepţia de neconstituţionalitate, Curtea reţine că, în analiza excepţiei de neconstituţionalitate, trebuie menţionate unele texte legale care configurează procedura concordatului preventiv, pentru a se putea determina conţinutul acesteia. Astfel, art. 5 alin. (1) pct. 17 din Legea nr. 85/2014 prevede definiţia concordatului preventiv; „concordat preventiv este un contract încheiat între debitorul în dificultate financiară, pe de o parte, şi creditorii care deţin cel puţin 75% din valoarea creanţelor acceptate şi necontestate, pe de altă parte, omologat de judecătorul sindic, contract prin care debitorul propune un plan de redresare şi de realizare a creanţelor acestor creditori, iar creditorii acceptă să sprijine eforturile debitorului de depăşire a dificultăţii în care se află,”.
17. De asemenea, art. 27 din Legea nr. 85/2014 mai prevede, la alin. (1)-(5) că, asupra ofertei de concordat preventiv, cu eventualele amendamente rezultate în urma negocierilor, creditorii votează, în principiu, prin corespondenţă. Votul creditorilor se trimite prin mijloace de comunicare rapidă pe adresa debitorului, în termen de maximum 60 de zile calendaristice, calculate de la data primirii ofertei de concordat preventiv. Votul favorabil necondiţionat asupra concordatului preventiv are valoare de acceptare a concordatului. Orice condiţionare a votului este considerată vot negativ. În cazuri excepţionale, administratorul concordatar poate convoca o adunare a tuturor creditorilor.
18. Dacă, în termenul prevăzut la alin. (2), unul sau mai mulţi creditori deţinând cel puţin 10% din valoarea totală a creanţelor solicită convocarea adunării tuturor creditorilor, administratorul concordatar este obligat să o convoace în termen de maximum 5 zile de la data primirii cererii. Convocarea este transmisă creditorilor prin mijloace de comunicare rapidă şi care asigură confirmarea primirii acesteia. Concordatul preventiv se consideră aprobat de creditori dacă sunt întrunite voturile creditorilor care reprezintă cel puţin 75% din valoarea creanţelor acceptate şi necontestate.
19. Curtea reţine că, în cadrul procedurii concordatului, situaţia tipică descrisă de art. 27 din Legea nr. 85/2014 are în vedere buna credinţă a debitorului care recurge la această procedură în respectarea scopului Legii nr. 85/2014, ceea ce conduce la viabilitatea procedurii. Această situaţie vizează protecţia creditorilor care nu se află în relaţii speciale cu debitorul în faţa creditorilor ce se află în acest gen de relaţii. În aceste condiţii, soluţia legislativă adoptată de legiuitor apare ca fiind justificată, de natură să împace interesele în prezenţă şi să înlăture suspiciunile ce s-ar putea ivi în cazul în care ar apărea situaţia descrisă de ipoteza normei juridice criticate. Cu alte cuvinte, legiuitorul a încercat să evite înţelegerile dintre creditori şi debitor în dauna altor creditori.
20. Aşadar, debitorii aflaţi în procedura concordatului preventiv care înregistrează creanţe subordonate, deţinute de creditori care, direct sau indirect, controlează, sunt controlaţi ori se află sub control comun cu debitorul nu sunt discriminaţi, ei aflându-se într-o situaţie deosebită de a celorlalţi. Debitorii sunt angajaţi în raporturi juridice speciale cu aceşti creditori, ceea ce a determinat legiuitorul să îi trateze în mod diferit. De altfel, creditorii pot vota cu privire la concordat, în cazul în care acesta le acordă mai puţin decât ar primi în cazul falimentului.
21. În jurisprudenţa sa, instanţa de contencios constituţional a reţinut că încălcarea principiului egalităţii şi nediscriminării există atunci când se aplică un tratament diferenţiat unor cazuri egale, fără să existe o motivare obiectivă şi rezonabilă sau dacă există O disproporţie între scopul urmărit prin tratamentul inegal şi mijloacele folosite (a se vedea Decizia nr. 82 din 7 februarie 2012, publicată în Monitorul Oficial al României, Partea I, nr. 250 din 13 aprilie 2012).
22. Soluţia legislativă înscrisă în art. 27 alin. (6) din Legea nr. 85/2014 reprezintă expresia voinţei legiuitorului care a înţeles să acorde o protecţie deosebită creditorilor în faţa debitorilor aflaţi în relaţii speciale cu unii creditori. Aceşti debitori se află într-o situaţie deosebită faţă de ceilalţi debitori care nu au astfel de relaţii, astfel încât opţiunea legiuitorului apare ca fiind justificată. Criteriul folosit de legiuitor în edictarea dispoziţiilor legale criticate este, astfel, obiectiv şi rezonabil, el fiind destinat să ocrotească drepturile titularilor de creanţe.
23. În cauza de faţă, însă, autoarea excepţiei susţine că, în procedura în care a fost implicată, existau numai creditori aflaţi în astfel de relaţii speciale cu ea. Cu alte cuvinte, aflându-se într-o situaţie atipică, nu ar exista necesitatea protecţiei intereselor altor categorii de creditori, ea aflându-se în imposibilitate a practică de a apela la procedura concordatului preventiv. Procedura concordatului preventiv este o procedură de prevenire a insolvenţei, în cadrul căreia se încearcă redresarea debitorului. Cu alte cuvinte, debitorul se află în dificultate din punct de vedere economic. Legiuitorul a permis creditorilor care, direct sau indirect, controlează, sunt controlaţi ori se află sub control comun cu debitorul să voteze în situaţia în care, cu ocazia pronunţării falimentului, ar primi mai puţin din sumele cuvenite, dar această ipoteză intervine când în concurs vin atât creditori aflaţi în relaţii speciale, cât şi creditori care nu se află în relaţii speciale. Dacă în procedura concordatului sunt implicaţi doar creditori aflaţi în relaţii speciale, prevederile art. 27 alin. (6) nu le sunt aplicabile, neexistând un interes de apărat al creditorilor care nu sunt în relaţii speciale, întrucât ei nici măcar nu există.
24. Aşadar, Curtea constată că prevederile legale criticate nu au legătură cu soluţionarea cauzei, ele nefiind aplicabile acelor creditori aflaţi în relaţii speciale cu debitorul. Or, potrivit dispoziţiilor art. 29 alin. (1) din Legea nr. 47/1992 privind organizarea şi funcţionarea Curţii Constituţionale „Curtea Constituţională decide asupra excepţiilor ridicate în faţa instanţelor judecătoreşti sau de arbitraj comercial privind neconstituţionalitatea unei legi sau ordonanţe ori a unei dispoziţii dintr-o lege sau dintr-o ordonanţă în vigoare, care are legătură cu soluţionarea cauzei în orice fază a litigiului şi oricare ar fi obiectul acestuia.” în aceste condiţii, excepţia de neconstituţionalitate a dispoziţiilor art. 27 alin. (6) din Legea nr. 85/2014 urmează să fie respinsă ca fiind inadmisibilă.
25. Pentru considerentele expuse mai sus, în temeiul art. 146 lit. d) şi al art. 147 alin. (4) din Constituţie, precum şi al art. 1-3, al art. 11 alin, (1) lit. A,d) şi al art. 29 din Legea nr. 47/1992, cu unanimitate de voturi,
Respinge, ca inadmisibilă, excepţia de neconstituţionalitate a dispoziţiilor art. 27 alin. (6) din Legea nr. 85/2014 privind procedurile de prevenire a insolvenţei şi de insolvenţă, excepţie ridicată de Societatea Small Finance IFN - S.A. din Bucureşti în Dosarul nr. 13/637/3/2015 al Tribunalului Bucureşti - Secţia a VII-a civilă.
Decizia se comunică Tribunalului Bucureşti - Secţia a VII-a civilă şi se publică în Monitorul Oficial al României, Partea I. Pronunţată în şedinţa din data de 9 martie 2017.
privind alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2017, pentru judeţul Vrancea
Art. 1. - Se aprobă suplimentarea sumelor defalcate din taxa pe valoarea adăugată pentru echilibrarea bugetelor locale pe anul 2017 cu suma de 19.361 mii lei din Fondul de rezervă bugetară la dispoziţia Guvernului, prevăzut în bugetul de stat pe anul 2017, şi alocarea acesteia judeţului Vrancea, în vederea acoperirii cheltuielilor ocazionate de organizarea evenimentului „Centenarul Primului Război Mondial - Vrancea eroică - Anul Mărăşti. Mărăşeşti, Oituz”, prevăzute în anexa care face parte integrantă din prezenta hotărâre.
Art. 2. - Acţiunile şi programul evenimentului „Centenarul Primului Război Mondial - Vrancea eroică - Anul Mărăşti, Mărăşeşti, Oituz” se vor realiza de autorităţile şi instituţiile publice locale sub coordonarea Consiliului Judeţean Vrancea.
Art. 3. - Ordonatorul principal de credite răspunde de modul de utilizare, în conformitate cu dispoziţiile legale, a sumei alocate potrivit prevederilor art. 1.
Art. 4. - Eventualele sume rămase neutilizate după organizarea evenimentului se restituie la bugetul de stat,
Art. 5. - Ministerul Finanţelor Publice este autorizat să introducă modificările corespunzătoare în volumul şi structura bugetului de stat pe anul 2017.
Vernisaj expoziţie de fotografie „Armata română în Marele Război”
Gala filmului românesc dedicat „Centenarului Primului Război Mondial - Vrancea eroică - Anul Mărăşti, Mărăşeşti, Oituz”
Eveniment comemorativ în localitatea Mărăşti pentru marcarea împlinirii a 100 de ani de la marea bătălie de la Mărăşti
Sesiunea ştiinţifică naţională „100 de ani de la luptele de la Mărăşti şi Mărăşeşti”
Lansare lucrare „Divizia a VI-a. Jurnal de operaţiuni”
Organizare momente evocatoare şi spectacole artistice la Focşani, Mărăşeşti, Mărăşti şi Soveja
Concurs de arte vizuale şi creaţie literară „Mărăşeştiul în inima mea”
Expoziţie de carte itinerantă „Cărţile eroilor şi ale războiului”
Postere, pliante, broşuri, flyere, bannere, afişe de promovare, creare website eveniment, mediatizare în mass media scrisă şi audiovideo locală şi naţională a evenimentelor din cadrul „Centenarului Primului Război Mondial Vrancea eroică - Anul Mărăşti, Mărăşeşti, Oituz”
Materiale de promovare în scop turistic a judeţului şi a localităţilor unde au avut loc bătăliile din Primul Război Mondial
Emisiune filatelică dedicată „Centenarul Primului Război Mondial - Vrancea eroică - Anul Mărăşti, Mărăşeşti, Oituz”
Medalie şi plachetă „Centenarul Primului Război Mondial - Vrancea eroică - Anul Mărăşti, Mărăşeşti, Oituz”
Conferinţe de presă şi briefinguri de promovare a programului, manifestărilor şi acţiunilor desfăşurate
Total manifestări, acţiuni comemorative, evocatoare, ştiinţifice şi cultural-artistice
B. Acţiuni de restaurare, reabilitare şi conservare a monumentelor
Lucrări de reabilitare a ansamblului Statuia Victoriei de la Tişiţa - Mărăşeşti
Reabilitare şi amenajare Parc Joffre Mărăşeşti
Refacerea marcajelor bătăliilor de pe teritoriul judeţului Vrancea realizate după Primul Război Mondial „Intru slava eroilor neamului”
Total acţiuni de restaurare, reabilitare şi conservare a monumentelor
C. Lucrări de interes public
Lucrări de realizare pod din beton armat peste pârâul Alba pe DJ 205 K, satul Răcoasa, comuna Răcoasa
Lucrări de întreţinere - aşternere covoare asfaltice pe DJ 205 I - km 5+850 - km 9+350,1 = 3,5 km
Lucrări de realizare pod peste pârâul Dragomira pe DN 2 L Soveja la km 59+950
Realizare Parc al Memoriei Naţionale „Stejarii României -100 de ani de istorie şi demnitate” prin înfiinţarea unui parc în care vor fi plantaţi 335.000 de puieţi de stejar care să se constituie într-un memorial viu dedicat fiecărui militar al Armatei Române care şi-a jertfit viaţa pentru înfăptuirea Marii Uniri de la 1918
Total lucrări de interes public
Nr. 120 din 7 iunie 2017
Nr. 944 din 29 iunie 2017
Nr. 878 din 15 iunie 2017
privind aprobarea bugetului de venituri şi cheltuieli pe anul 2017 pentru Societatea Minprest Serv - S.A., aflată sub autoritatea Ministerului Energiei
în temeiul prevederilor art. 8 alin. (6) din Hotărârea Guvernului nr. 980/2015 privind organizarea şi funcţionarea Ministerului Energiei, cu modificările şi completările ulterioare, ale art. 10 alin, (4) din Hotărârea Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare, şi ale art. 17 alin. (3) din Hotărârea Guvernului nr. 12/2017 privind organizarea şi funcţionarea Ministerului Muncii şi Justiţiei Sociale,
Art. 1. - Se aprobă bugetul de venituri şi cheltuieli pe anul 2017 pentru Societatea Minprest Serv - S.A., prevăzut în anexa care face parte integrantă din prezentul ordin.
pentru modificarea art. 19 şi 20 din anexa nr. 1 „Norme privind autorizarea şcolilor de conducători auto şi a instructorilor auto” la Ordinul ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere
Având în vedere repunerea în vigoare a Ordinului ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere, prin efectul hotărârilor judecătoreşti definitive şi irevocabile pronunţate în dosarele având ca obiect anularea acestui ordin,
în temeiul art. 62 alin. (2) şi (3) din Ordonanţa Guvernului nr. 27/2011 privind transporturile rutiere, cu modificările şi completările ulterioare, precum şi al art. 5 alin. (4) din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările şi completările ulterioare,
Art. I. - Articolele 19 şi 20 din anexa nr. 1 „Norme privind autorizarea şcolilor de conducători auto şi a instructorilor auto” la Ordinul ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere, publicat în Monitorul Oficial al României, Partea I, nr. 267 şi 267 bis din 13 mai 2013, se modifică şi vor avea următorul cuprins:
„Art. 19 - Instructorii auto autorizaţi conform prevederilor Ordinului ministrului transporturilor şi infrastructurii nr. 1.019/2009 pentru aprobarea Metodologiei privind atestarea instructorilor de pregătire practică şi a profesorilor de legislaţie rutieră, a Normelor privind autorizarea şcolilor de conducători auto, a Metodologiei privind autorizarea instructorilor de pregătire practică, a Programei de şcolarizare şi a Metodologiei de organizare şi desfăşurare a cursurilor de pregătire teoretică şi practică în vederea obţinerii permisului de conducere, publicat în Monitorul Oficial al României, Partea I, nr. 684 şi 684 bis din 12 octombrie 2009, se vor autoriza în condiţiile respectării prevederilor prezentelor norme până la data de 1 septembrie 2017.
Art. 20. - Condiţiile privind îndeplinirea procentului minim de promovabilitate şi a menţinerii condiţiilor anuale de autorizare, prevăzute la art. 9 alin. (3) din prezentele norme, precum şi privind dotarea cu sistemul tehnic prevăzut la art. 5 alin. (3) pct. iiiii), respectiv la art. 6 alin. (3) pct. iiiii) intră în vigoare la data de 1 septembrie 2017.”
Art. II. - Instructorii auto autorizaţi conform Ordinului ministrului transporturilor nr. 75/2014 privind reglementarea activităţii de pregătire a persoanelor în vederea obţinerii permisului de conducere, publicat în Monitorul Oficial al României, Partea I, nr. 107 din 12 februarie 2014, cu modificările ulterioare, se vor autoriza în condiţiile respectării normelor prevăzute în anexa nr. 1 la Ordinul ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere, până la data de 1 septembrie 2017.
privind modificarea Standardului de performantă pentru serviciul de distribuţie a energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 11/2016
Având în vedere prevederile art. 44 alin. (2) şi ale art. 45 alin. (1) lit. a) din Legea energiei electrice şi a gazelor naturale nr. 123/2012, cu modificările şi completările ulterioare,
în temeiul prevederilor art. 9 alin. (1) lit. h) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012,
Art. I. - Standardul de performanţă pentru serviciul de distribuţie a energiei electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. 11/2016, publicat în Monitorul Oficial al României, Partea I, nr. 291 din 18 aprilie 2016, se modifică şi se completează după cum urmează:
„Art. 5. - Prevederile standardului nu se aplică în situaţii de funcţionare anormală a RED determinate de către OTS, în condiţiile în care OD a luat toate măsurile pentru limitarea efectelor cauzei care determină funcţionarea anormală.”
2. La articolul 6, alineatul (2), litera i) se abrogă.
3. La articolul 6 alineatul (2), litera k) se modifică şi va avea următorul cuprins:
„k) incident deosebit - eveniment care duce la apariţia unei întreruperi lungi a căii de alimentare/evacuare a energiei electrice, ce afectează un număr mai mare de 5.000 de utilizatori.”
„Art. 15. - (1) în situaţia producerii unui incident deosebit în RED, OD concesionar este obligat să informeze ANRE cel mai târziu în ziua lucrătoare următoare, precizând: zona RED afectată, numărul locurilor de consum şi/sau de producere afectate, precum şi, dacă sunt disponibile, informaţii privind durata întreruperii şi cauza care a determinat apariţia incidentului.”
5. La articolul 16 alineatul (1), litera c) se modifică şi va avea următorul cuprins:
„c) pentru mediul urban sau rural, în condiţii meteorologice deosebite care generează avarii în elemente ale RED aflate în zona intravilană, în maximum 48 de ore;”.
6. La articolul 16 alineatul (1), după litera c) se introduce o nouă literă, litera d), cu următorul cuprins:
„d) pentru mediul urban sau rural, în condiţii meteorologice deosebite care generează avarii în elemente ale RED aflate în zona extravilană, în maximum 72 de ore.”
7. La articolul 16 alineatul (2), litera d) se modifică şi va avea următorul cuprins:
„d) pentru mediul urban sau rural, în condiţii meteorologice deosebite, în termenul prevăzut la alin. (1) lit. c) sau d), după caz.”
8. La articolul 17, alineatul (2) se modifică şi va avea următorul cuprins:
„(2) în cadrul întreruperilor lungi neplanificate prevăzute la alin. (1) nu sunt incluse întreruperile accidentale provocate de utilizatorii RED sau de către terţi. Aceste întreruperi se monitorizează şi se raportează distinct de către OD, în cadrul raportului prevăzut la art. 44.”
9. După articolul 26 se introduce un nou articol, articolul 261, cu următorul cuprins:
„Art. 261. - Parametrii de calitate prevăzuţi la art. 23, 24,25 şi 26 reprezintă indicatori de performanţă pentru calitatea curbei de tensiune.”
10. La articolul 27, după alineatul (8) se introduce un nou alineat, alineatul (9), cu următorul cuprins:
„(9) în situaţia în care, drept urmare a analizei efectuate de OD, reclamaţia utilizatorului referitoare la calitatea curbei de tensiune se dovedeşte întemeiată, OD plăteşte utilizatorului compensaţia corespunzătoare prevăzută în anexa nr. 4.”
„Art. 28. - (1) OD este obligat să răspundă, în termen de 30 de zile calendaristice, la toate cererile/sesizările/reclamaţiile/ solicitările primite cu privire la serviciul de distribuţie, altele decât cele pentru care este prevăzut explicit un termen de răspuns în reglementările în vigoare.”
12. La articolul 29, alineatul (2) se modifică şi va avea următorul cuprins:
,,(2) Termenele şi condiţiile necesare pentru emiterea avizului tehnic de racordare, pentru transmiterea ofertei de contract de racordare, pentru punerea sub tensiune a instalaţiilor de utilizare aferente unui loc de consum şi/sau de producere, precum şi termenul total pentru proiectarea unui branşament, obţinerea autorizaţiei de construire pentru branşament, execuţia şi recepţia punerii în funcţiune a branşamentului sunt prevăzute în regulamentul de racordare.”
13. La articolul 29, după alineatul (4) se introduce un nou alineat, alineatul (5), cu următorul cuprins:
„(5) Prin derogare de la prevederile alin. (4), în situaţia în care termenul maxim prevăzut în regulamentul de racordare pentru proiectarea unui branşament, obţinerea autorizaţiei de construire pentru branşament, execuţia şi recepţia punerii în funcţiune a branşamentului nu este respectat de către OD ca urmare a unei cereri exprese din partea utilizatorului de amânare a realizării branşamentului, OD nu acordă compensaţia corespunzătoare prevăzută în anexa nr. 4.”
14. Articolul 31 se modifică şi va avea următorul cuprins:
„Art. 31. - (1) OD are obligaţia montării contorului pentru fiecare loc de consum şi/sau de producere nou, în termenul prevăzut în contractul de racordare.
(2) OD are obligaţia înlocuirii/reprogramării contorului în termen de maximum 10 zile calendaristice de la data depunerii de către furnizor/utilizatorul care are contract de distribuţie încheiat direct cu OD a cererii scrise, motivate de opţiunea utilizatorului client final de schimbare a tarifului de furnizare, în situaţia în care aplicarea noului tarif necesită un alt tip de contor sau reprogramarea celui existent.
(3) La sesizarea utilizatorului, adresată direct sau prin intermediul furnizorului, referitoare la grupul de măsurare care este dispărut, defect sau suspect de înregistrări eronate, ori ca urmare a constatării de către OD a unor probleme privind grupul de măsurare, OD este obligat să monteze sau să înlocuiască grupul de măsurare ori elemente ale acestuia, cu anunţarea prealabilă a utilizatorului, în condiţiile şi la termenele prevăzute în contractul-cadru pentru serviciul de distribuţie.”
15. La articolul 34, alineatele (4), (5) şi (6) se abrogă.
16. La articolul 41, după alineatul (3) se introduce un nou alineat, alineatul (4), cu următorul cuprins:
„(4) OD concesionar este obligat să monitorizeze şi să transmită ANRE, în cadrul raportului anual prevăzut la art. 44, informaţiile privind compensaţiile acordate utilizatorilor RED conform anexei nr. 7.”
17. Articolul 46 se modifică şi va avea următorul conţinut:
„Art. 46. - Anexele nr. 1-7 fac parte integrantă din prezentul standard.”
18. La anexa nr. 2 „Indicatori de continuitate”, sintagma „întreruperi neplanificate cauzate de forţa majoră” se înlocuieşte cu sintagma „întreruperi neplanificate cauzate de condiţii meteorologice deosebite”, iar sintagma „întreruperi neplanificate cauzate de utilizatori*” se înlocuieşte cu sintagma „întreruperi neplanificate cauzate de utilizatori* sau terţi”.
19. La anexa nr. 4 „Compensaţii acordate de OD utilizatorilor pentru nerespectarea indicatorilor de calitate tehnică a energiei electrice şi a indicatorilor de calitate comercială a serviciului de distribuţie”, punctele nr. 9,12, 13 şi 14 se modifică şi vor avea următorul cuprins:
Termenul maxim stabilit în standard/reglementările specifice în vigoare pentru realizarea serviciului*
Compensaţii acordate în cazul nerespectării termenelor/indicatorilor de calitate tehnică a energiei electrice
Răspuns la cererile/sesizările/reclamaţiile sau solicitările primite cu privire la serviciul de distribuţie, altele decât cele pentru care este prevăzut explicit un termen de răspuns în reglementările în vigoare
90 RON la 110 kV;
70 RON la JT şi MT
40 RON la JT şi MT
Montarea/înlocuirea grupului de măsurare/elemente ale grupului de măsurare dispărut, defect sau suspect de înregistrări eronate, în cazul unui loc de consum şi/sau de producere cu puterea aprobată mai mare de 100 kW
Montarea/înlocuirea grupului de măsurare/elemente ale grupului de măsurare dispărut, defect sau suspect de înregistrări eronate, în cazul unui loc de consum şi/sau de producere cu puterea aprobată mai mică sau egală cu 100 kW sau în cazul unui client final casnic
Înlocuirea/reprogramarea contorului la cererea scrisă a furnizorului/utilizatorului care are contract de distribuţie încheiat direct cu OD, motivată de opţiunea utilizatorului client final de schimbare a tarifului de furnizare, în situaţia în care aplicarea noului tarif necesită un alt tip de contor sau reprogramarea celui existent
130 RON”
20. La anexa nr. 4 „Compensaţii acordate de OD utilizatorilor pentru nerespectarea indicatorilor de calitate tehnică a energiei electrice şi a indicatorilor de calitate comercială a serviciului de distribuţie”, după punctul 14 se introduce un nou punct, punctul 15, cu următorul cuprins:
Compensaţii acordate în cazul nerespectării termenelor/indicatorilor de calitate tehnica a energiei electrice
Respectarea indicatorilor de performanţă privind calitatea curbei de tensiune
270 RON la 110 kV;
130 RON la JT şi MT
70 RON la JT şi MT”
21. Anexa nr. 5 „Indicatori de calitate comercială” se modifică şi se înlocuieşte cu anexa nr. 1, care face parte integrantă din prezentul ordin.
22. După anexa nr. 6 se introduce o nouă anexă, anexa nr. 7, având cuprinsul prevăzut în anexa nr. 2, care face parte integrantă din prezentul ordin.
Art. II. - Direcţiile de specialitate din cadrul Autorităţii Naţionale de Reglementare în Domeniul Energiei vor urmări ducerea la îndeplinire a prevederilor prezentului ordin.
(Anexa nr. 5 la standard)
Indicatori de calitate comercială
Tip utilizator*
Numărul de cereri de racordare la reţea
Timpul mediu** de emitere a avizelor tehnice de racordare, pentru cazul în care soluţia de racordare a fost stabilită prin studiu de soluţie (zile)
Timpul mediu** de emitere a avizelor tehnice de racordare, pentru cazul în care soluţia de racordare a fost stabilită prin fişă de soluţie (zile)
Timpul mediu** de emitere a certificatelor de racordare
Numărul de cereri de racordare nesoluţionate prin emiterea unui aviz tehnic de racordare (ATR)
Numărul de cereri de racordare la care nu s-a răspuns în termenul stabilit prin regulamentul de racordare
Numărul de cereri de contracte de racordare
Numărul de contracte de racordare încheiate
Timpul mediu** de încheiere a contractelor de racordare (zile)
Numărul de cereri de contracte de racordare nefinalizate/nesoluţionate
Numărul de cereri de contracte de racordare la care nu s-a răspuns în termenul stabilit prin Regulamentul de racordare
Durata medie** a procesului de racordare, de la depunerea documentaţiei complete, fără studiu de soluţie, până la punerea sub tensiune a instalaţiei de utilizare (zile)
Costul mediu** total pentru racordare (tarif pentru emitere ATR + cost studiu de soluţie + tarif de racordare) (lei)
Numărul de cereri de contracte pentru serviciul de distribuţie***
Timpul mediu** de încheiere a contractelor pentru serviciul de distribuţie*** (zile)
Numărul de cereri de contracte pentru serviciul de distribuţie*** la care nu s-a răspuns în termenul stabilit în prezentul standard
Numărul de reclamaţii referitoare la racordare/ contestaţii ATR
Timpul mediu** de răspuns la reclamaţiile referitoare la racordare/contestaţii ATR (zile)
Numărul de reclamaţii referitoare la racordare/ contestaţii ATR la care nu s-a răspuns în termenul stabilit prin reglementările în vigoare
Numărul de reclamaţii primite referitoare la calitatea curbei de tensiune
Timpul mediu** de răspuns la reclamaţiile referitoare la calitatea curbei de tensiune (zile)
Numărul de reclamaţii referitoare la calitatea curbei de tensiune la care nu s-a răspuns în termenul prevăzut în prezentul standard
Numărul de utilizatori deconectaţi pentru neplată
Timpul mediu** de reconectare a locului de consum din momentul anunţării OD de către utilizator/ furnizor de efectuarea plăţii (zile)
Numărul de cereri/sesizări/reclamaţii sau solicitări scrise pe alte teme decât cele la care se referă explicit prezentul standard
Timpul mediu** de răspuns la cererile/sesizările/ reclamaţiile sau solicitările scrise pe alte teme decât cele la care se referă explicit prezentul standard (zile)
Numărul reclamaţiilor scrise pe alte teme decât cele la care se referă explicit prezentul standard care nu s-au putut rezolva
Numărul de reclamaţii referitoare la datele măsurate
Timpul mediu** de răspuns la reclamaţiile referitoare la datele măsurate/consumul de energie electrică recalculat (zile)
Numărul de utilizatori al căror contor nu este citit o dată la 6 luni
Numărul de utilizatori al căror contor nu este citit lunar
Numărul de utilizatori ai căror contor nu este citit lunar
Număr total de apeluri telefonice
Număr total de apeluri telefonice nepreluate
Numărul de apeluri telefonice la care nu s-a răspuns în 60 de secunde
Timpul mediu** de răspuns la apelurile telefonice (secunde)
Numărul solicitărilor/sesizărilor/reclamaţiilor scrise la care nu s-a răspuns în termenul prevăzut în standard
* În noţiunea de „lip utilizator se includ locurile de consum şi/sau de producere, precum şi OD racordaţi.
** Valoarea medie reprezintă media aritmetică.
*** Contracte noi, schimbarea soluţiei de racordare, schimbarea furnizorului etc.
(Anexa nr. 7 la standard)
Monitorizarea compensaţiilor acordate utilizatorilor
Data acordării compensaţiei
[zzllaa]
Valoarea compensaţiei acordate
Tip utilizatori (1)
(se va preciza şi nivelul de tensiune al RED la care este/ urmează să fie racordat utilizatorul)
Zonă de consum
Motivul acordării compensaţiei: indicatorul de performanţă/ serviciul neîndeplinit
Categoria indicatorilor de performanţă neîndepliniţi (2)
continuitatea alimentării cu energie electrică a utilizatorilor
calitatea tehnică a energiei electrice distribuite
calitatea comercială a serviciului de distribuţie a energiei electrice
Numărul total de compensaţii plătite (3)
Valoarea totală a compensaţiilor acordate (4) [lei]
(1) Pentru „tip utilizator” se completează: loc de consum (LC), loc de producere (LP) sau loc de consum şi de producere (LCP) ori OD. Se precizează şi nivelul de tensiune la care este racordat locul de consum şi/sau de producere ori OD. Exemplu: LCJT, LCMT/LCIT, LPJT etc.
(2) Se va bifa una dintre cele trei categorii.
(3) Se precizează atât numărul total de compensaţii acordate, cât şi defalcarea acestuia pe categorii aferente indicatorilor de performanţă.
(4) Se precizează atât valoarea totală a compensaţiilor acordate, cât şi defalcarea acesteia pe categorii aferente indicatorilor de performanţă.

References: articolul 6
 articolul 6
 articolul 16
 articolul 16
 articolul 16
 articolul 17
 articolul 26
 articolul 261
 articolul 27
 articolul 29
 articolul 29
 Articolul 31
 articolul 34
 articolul 41
 Articolul 46